62020TO0446(01)_INF
Sklep Splošnega sodišča (osmi razširjeni senat) z dne 14. maja 2025 –Confédération nationale du Crédit mutuel in drugi/EOR (Predhodni prispevki za leto 2020)
(Zadeva T‑446/20)
„Ekonomska in monetarna politika – Bančna unija – Enotni mehanizem za reševanje kreditnih institucij in določenih investicijskih podjetij – Enotni sklad za reševanje (ESR) – Sklep EOR o izračunu predhodnih prispevkov za leto 2020 – Člen 70(2) Uredbe (EU) št. 806/2014 – Očitno utemeljena tožba – Časovna omejitev učinkov sklepa“
1.
Ničnostna tožba – Tožba, vložena zoper sklep – Implicitna odprava izpodbijanega sklepa med pritožbenim postopkom – Odprava, ki ima enake učinke kot razveljavitvena sodba – Tožba, ki je postala brezpredmetna – Ustavitev postopka
(Člen 263 PDEU)
(Glej točko 20.)
2.
Sodni postopek – Predlogi iz tožbe – Prilagoditev med postopkom – Sklep, s katerim se med postopkom spreminja izpodbijani sklep – Prilagoditev prvotnih predlogov in razlogov – Dopustnost – Pogoji
(Poslovnik Splošnega sodišča, člen 86)
(Glej točke od 24 do 26.)
3.
Ekonomska in monetarna politika – Ekonomska politika – Enotni mehanizem za reševanje kreditnih institucij in določenih investicijskih podjetij – Predhodni prispevki v Enotni sklad za reševanje (ESR) – Letna zgornja meja skupnega zneska posameznih prispevkov v ESR, določena na 12,5 % končne ciljne ravni – Področje uporabe – Uporaba v prvotnem obdobju
(Uredba Evropskega parlamenta in Sveta št. 806/2014, člen 70(2), prvi in četrti pododstavek)
(Glej točko 47.)
4.
Ekonomska in monetarna politika – Ekonomska politika – Enotni mehanizem za reševanje kreditnih institucij in določenih investicijskih podjetij – Predhodni prispevki v Enotni sklad za reševanje (ESR) – Letna zgornja meja skupnega zneska posameznih prispevkov v ESR, določena na 12,5 % končne ciljne ravni – Obseg – Nepreseganje te zgornje meje s strani Enotnega odbora za reševanje (EOR) – Merila presoje – Dinamični pristop h končni ciljni ravni
(Uredba Evropskega parlamenta in Sveta št. 806/2014, člen 69(1) in člen 70(2), prvi in četrti pododstavek)
(Glej točko 48.)
Izrek
1.
Sklep SRB/ES/2022/80 Enotnega odbora za reševanje (EOR) z dne 7. decembra 2022 o izračunu predhodnih prispevkov v Enotni sklad za reševanje (ESR) za leto 2020 se razglasi za ničen v delu, v katerem se nanaša na družbo Confédération nationale du Crédit mutuel in na druge tožeče stranke, navedene v prilogi.
2.
Učinki Sklepa SRB/ES/2022/80 se ohranijo v delu, v katerem se nanaša na družbo Confédération nationale du Crédit mutuel in na druge tožeče stranke, navedene v prilogi, dokler EOR ne sprejme potrebnih ukrepov za izvršitev tega sklepa, in to v razumnem roku, ki ne sme presegati šestih mesecev od dneva, ko ta sklep postane pravnomočen.
3.
EOR poleg svojih stroškov nosi stroške družbe Confédération nationale du Crédit mutuel in drugih tožečih strank, navedenih v prilogi.
4.
Evropski parlament, Svet Evropske unije in Evropska komisija nosijo svoje stroške.